**Možda je kratak, ali jedini koji ćeš proživjeti**

Miris škotskog viskija širio se posvuda. Prije no što ju otac ošamari još jednom, uzme ruksak i skoči u grmlje kroz prozor.

* Bježi! – vikala je Katie tražeći spas.

Zujanje. Tišina. Otvaranje vrata. Odjekuje podzemnom željeznicom.

* Paddington! Molim vas da pazite na razmak između vlaka i platforme!
* Bum!
* Oprosti, bilo je slučajno, stvarno mi je žao.
* Nema veze.

Gledali su se u oči. Ni treptaja.

* Katie – predstavila se prekinuvši neugodnu tišinu.
* Liam – odgovori kao probuđen iz transa.
* Ideš? – upitala je Katie kada se iz tunela pojavio već drugi vlak.

Mirno su hodali stepenicama i došli do vrata kroz koja su nesmetano prošli. Katie je podigla ruku držeći plavo-bijelu karticu na kojoj je stajao simbol podzemne željeznice u Londonu.

Katie Brown, ostavljena odmah nakon rođenja, mama pobjegla u Edinburgh, tata postao alkoholičar i zlostavljač. Najbolji prijatelji Becca i Chris. Beccini imaju novaca pa je „popularna“ u gradu. To ju je dovelo do alkohola i marihuane, opasne kombinacije. Chris, ovisnik.

* Naučila sam pobjeći, uzmem četkicu i dvadeset funti i besciljno tumaram Londonom.
* Žao mi je – odgovori Liam primijetivši suze u njenim očima.

Bzzz! Bzzz! Zvuk mobitela načas ih prekine.

* Ček, oprosti – Katie izvadi mobitel.
* Ne, ne, nema veze – odvrati Liam.
* Katie, di si? – upita Becca.
* Keee… Criii…
* Ne čujem te, Becca!? Gdje si?
* Kraj velikog TV-a! Kak se zove… Chris! Chris! E, di smo mi?
* Piccadilly! – čuje se Chrisov glas.
* Dolazim.
* Idem s tobom – odlučno će Liam.

Ušli su u podzemnu i krenuli prema platformi za Picadilly. Napetost. Katie je kuckala prstima po susjedovom sjedalu. Znala je da ih je „opasna kombinacija“ droge i alkohola obuzela potpuno. Becca i Chris teturali su pločnikom dok su ih ljudi zaobilazili kao da su zaraženi.

* Katie, Katie, Katie… – dozivao je Chris primijetivši da mu se približava.

Odjednom se začuje cvilež kočnica. Nakon toga sirena. Panika. Plač. Becca udara glavom o stup na kojem je stajao znak „underground“*.* Katie zagrli Liama, prisloni glavu na njegovo rame natapajući jaknu suzama. Obriše oči rukavom crvenog džempera, duboko udahne i krene prema platformi za vlak.

Izlazeći na ulicu u tišini koju su remetili jedino njihovi koraci, Katie se počela tresti. Liam ju čvrsto primi za ruku uz pogled pun podrške.

* Zašto se to događa? Opijaju se kako bi ubrzali vrijeme, a onda se žale da je život kratak. Možda je kratak, ali jedini koji ćeš proživjeti.

Juraj Vičević, 8. A razred

OŠ Selnica